ભારતના મુખ્ય રાષ્ટ્રીય પક્ષો કોંગ્રેસ અને ભાજપ વચ્ચે ચાલતી શાબ્દિક ટીકા ટિપ્પણીઓમાં છેલ્લા કેટલાક મહિનાથી અચાનક વિરામ લાગી ગયો છે. વાત વાત પર ગુજરાતના મુખ્યમંત્રી નરેન્દ્ર મોદીને વિવાદમાં ઘસેટતી કોંગ્રેસ હવે નરેન્દ્ર મોદીથી વિશેષ અંતર જાળવીને સલામતી સાથે આગળ વધી રહી હોય તેમ લાગી રહ્યું છે. દૂધથી દાજેલી કોંગ્રેસ હવે છાશ પણ ફૂંકી ફૂંકીને પીવા માંગે છે. લોકસભા ચૂંટણી 2014ની તૈયારીઓમાં વ્યસ્ત બંને પાર્ટીઓએ હવે એક બીજાના નેતાઓ પર સીધી આક્ષેપબાજી છોડીને અન્ય મુદ્દાઓ પર ચર્ચા કરવાનું શરૂ કર્યું છે. આ પ્રયત્ન કોંગ્રેસ પાર્ટી તરફથી કરવામાં આવ્યો છે.